La primera Nit d’Albaes marca l'inici de les Falles
10 de febrer 2020

![](/media/a2nl1drf/82-c_nit-dalbaes.jpg)  
  

La primera Nit d’Albaes marca l'inici de les Falles 2020. Divendres passat 7 de febrer, la Tinència d'Alcaldia va acollir a les portes esta primera jornada a la qual va assistir l'alcalde de Sagunt, Darío Moreno; la regidora de Festes i Cultura Popular, Asun Moll; les Falleres Majors del Camp de Morvedre, Sandra Ordiñaga i Aitana González; el president de FJFS, Jaime Gil; el vicepresident de FJFS, Miguel García, així com regidors de la Corporació.

En este primer acte es va aprofitar també per a presentar la Crida fallera que tindrà lloc el dissabte 15 de febrer a les 18.00 hores i que la fi de festa estarà amenitzada per una orquestra de germanor a càrrec de Jamaica Show. A més, es va anunciar que el diumenge 16 tindrà lloc el Concert de pasdobles fallers a l'Auditori Joaquín Rodrigo, a les 19.30 hores, a càrrec de la Banda de la Lira Saguntina i dirigit per Rafael Domènech.

La pròxima cita de Nit d’Albaes serà el divendres 14 de febrer, a les 21.00 hores, a les portes del Consistori, a les quals se sumaran el divendres 21 i el divendres 28 de febrer. I, d'altra banda, el dissabte 22 i el dissabte 29 de febrer tindran lloc les cavalcades de Sagunt i del Port de Sagunt. Per a més informació sobre horaris, dates i ubicacions consultar a FJFS.

Asun Moll ha assegurat que l'Ajuntament de Sagunt «**recolza totes les activitats que des de Junta s'organitzen, ja que apostem per les Falles. Ara ja estem de celebració i és quan es veuen els resultats de la gran faena que durant un any les associacions culturals falleres i FJFS duen a terme. Esperem que siguen unes festes en les quals hi haja respecte de la convivència i es gaudisca al carrer de l'olor de pólvora, del soroll, de les flors i de la vistositat de la indumentària valenciana**».​

*   [](http://www.facebook.com/sharer.php?u=https://aytosagunto.es/va/actualitat/la-primera-nit-d-albaes-marca-l-inici-de-les-falles/ "Facebook")
*   [](http://twitter.com/share?url=https://aytosagunto.es/va/actualitat/la-primera-nit-d-albaes-marca-l-inici-de-les-falles/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-primera-nit-d-albaes-marca-l-inici-de-les-falles/ "Linked In")
*   [](mailto:?body=https://aytosagunto.es/va/actualitat/la-primera-nit-d-albaes-marca-l-inici-de-les-falles/)